ছবির বিশ্বাসঘাতকতা
ছবির বিশ্বাসঘাতকতা (ফরাসি: La Trahison des Images) বেলজিয় পরাবাস্তববাদী চিত্রশিল্পী র‍্যনে মাগ্রিত আঙ্কিত ১৯২৯ সালের চিত্রকর্ম। এটি এছাড়াও এটা পাইপ নয় এবং বায়ু এবং গান নামেও পরিচিত। মাগ্রিত তাঁর ৩০ বছর বয়সে চিত্রকর্মটি এঁকেছিলেন। বর্তমানে এটি লস অ্যাঞ্জেলেস কাউন্টি মিউজিয়াম অব আর্টে প্রদর্শিত হচ্ছে। এটি মাগ্রিতের সবচেয়ে বিখ্যাত চিত্রকর্মগুলির মধ্যে একটি। ১৯২৮ থেকে ১৯৬৬ সাল পর্যন্ত ম্যাগ্রিট তার বেশকিছু চিত্রকর্মে বস্তুর সনাক্তকরণ এবং উপস্থাপনার মধ্যে সম্পর্কের এই বক্তব্যটি তৈরি করেছিলেন, যে কাজের ধারাবাহিকটি স্বপ্নের চাবিকাঠি (La Clef des songes) দিয়ে শুরু হয়েছিল এবং ছবির বিশ্বাসঘাতকতা (La Trahison des Images) চিত্রকর্মেের মাধ্যমে শেষ হয়েছিল। চিত্রকর্মটি একটি পাইপের ছবি প্রতিনিধিত্ব করে। চিত্রকর্মে মাগ্রিত পাইপটির নিচে ফরাসি ভাষায় লিখেছেন "Ceci n'est pas une pipe", যার অর্থ "এটি পাইপ নয়"। মূলত এটি একটি বাস্তবসাদৃশ পাইপের ছবি হলেও এটি সত্যিকার কোনো পাইপ নয়, যেহেতু এতে তামাক ভরে ধুমপান করা সম্ভব নয়। এটি বিখ্যাত পাইপ। এর জন্য লোকে আমাককেমন তিরস্কার করেছে! এবং এখনও, আপনি আমার পাইপ স্টাফ করতে পারেন? না, এটা শুধু একটি প্রতিনিধিত্ব, তাই না? তাই যদি আমি আমার ছবিতে লিখতাম "এটি একটি পাইপ", আমি মিথ্যা বলতাম! — র‍্যনে মাগ্রিত